b'\n_START_ARTICLE_\nSpolno prenosljiva bolezen\n_START_SECTION_\nHiv (humani\xc2\xa0imunodeficientni\xc2\xa0virus)\n_START_PARAGRAPH_\nHiv\xc2\xa0je retrovirus, ki napada \xc4\x8dlovekov imunski sistem, za\xc5\xa1\xc4\x8dito pred oku\xc5\xbebami in boleznimi. Nezdravljena oku\xc5\xbeba s hivom vodi v razvoj aidsa. Hiv se najpogosteje prena\xc5\xa1a s spolnimi odnosi (analnimi, vaginalnimi in oralnimi) in s souporabo igel za injiciranje drog.\n_START_SECTION_\nZdravljenje hiva\n_START_PARAGRAPH_\nZa hiv \xc5\xa1e ni zdravila, vendar u\xc4\x8dinkovita protivirusna terapija virusu prepre\xc4\x8di razmno\xc5\xbeevanje, kar onemogo\xc4\x8di razvoj aidsa. Dosledno jemanje zdravil pomeni, da lahko ve\xc4\x8dina ljudi, ki \xc5\xbeivijo s hivom, pri\xc4\x8dakuje obi\xc4\x8dajno \xc5\xbeivljenjsko dobo.\n_START_SECTION_\nSimptomi\n_START_PARAGRAPH_\nOd enega do \xc5\xa1est tednov po oku\xc5\xbebi se pri 50-90% oseb pojavijo simptomi oku\xc5\xbebe, ki jih imenujemo akutni hiv sindrom oziroma akutni retrovirusni sindrom. Simptomi akutnega hiv sindroma postopoma minejo, nato pa nastopi brezsimptomatsko obdobje oku\xc5\xbebe, ki v povpre\xc4\x8dju traja od 8 do 10 let. Takrat oseba s hivom nima posebnih zdravstvenih te\xc5\xbeav._NEWLINE_Ker so lahko simptomi nezna\xc4\x8dilni ali se ne pojavijo, je edini zanesljivi na\xc4\x8din ugotavljanja oku\xc5\xbebe s hivom testiranje z odvzemom krvi.\n_START_SECTION_\nBakterijske oku\xc5\xbebe\n_START_PARAGRAPH_\nMed bakterijske oku\xc5\xbebe spadajo sifilis, gonoreja in klamidija.'